Eesti Pandipakendi ettepanekul tõuseb alates homsest, 1. juulist  pandipakendite tagatisraha suurus.    Seni kuni pooleliitrisele plastpakendile kehtinud tagatisraha kolm eurosenti asendub neljaga, üle pooleliitriste plastpakendite ja kõigi klaasist ning metallist joogipakendite senine tagatisraha kuus senti tõuseb kaheksale.    Eesti Pandipakendi tegevjuhi Rauno Raali sõnul lahendab tagatisraha tõus muu hulgas aastavahetusel tekkinud olukorra, kus seoses eurole ülemineku ümardusreeglitega tagatisraha väärtus langes, sest krooni asemel muutus summa  kuues euro- ehk 94 kroonisendiks.    «Lisaks oli muutus tarbijakäitumises ka psühholoogiline: kui enne saadi pakendi eest terve kroon, siis uuest aastast »vaid« kuus senti. Seetõttu on aasta algusest täheldatav ka teatav taaskasutusmäära langus,» ütles Raal.    Valgamaalane